lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv lv it lv lv lv lv lv lv lv lv lv lv lv lv lv lv lv lv lv lv lv lv lv fr lv fr lv lv lv lv en es lv gl lt es lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Jaunā atkritumu apsaimniekošanas sistēma rīdziniekiem ļaus būtiski samazināt maksas sadzīves atkritumu apjomu
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
Jaunā atkritumu apsaimniekošanas sistēma rīdziniekiem ļaus būtiski samazināt maksas sadzīves atkritumu apjomu
Patlaban Rīgā aptuveni 90% sadzīves atkritumu nonāk poligonos, jo pie esošās atkritumu apsaimniekošanas sistēmas galvaspilsētas iedzīvotājiem nav pieejama ērta un mūsdienīga atkritumu šķirošanas infrastruktūra. Taču atklāta sadzīves atkritumu apsaimniekošanas konkursa rezultātā, īstenojot sistēmas modernizāciju, jau tuvāko gadu laikā ikvienam Rīgas iedzīvotājam tiks nodrošināta iespēja ērti šķirot atkritumus, tādējādi būtiski samazinot nododamo maksas sadzīves atkritumu apjomu, kas nonāk poligonā.
“Atkritumu šķirošanas iespēju nodrošināšana ir ne tikai obligāta nepieciešamība ES direktīvas un Latvijas prasību ievērošanai, bet arī priekšnosacījums, lai Rīga būtu tīrāka, zaļāka un videi draudzīgāka pilsēta un lai iedzīvotāji varētu samazināt savu maksas sadzīves atkritumu apjomu,” Rīgas dalītās atkritumu vākšanas sistēmas izveidi pamato Evija Piņķe, Rīgas domes Vides pārvaldes priekšniece.
Rīgas iedzīvotāji ik gadu saražo ap 2,5 miljonus m3 atkritumu, tas ir ap 40% no kopējā Latvijā radīto sadzīves atkritumu apjoma, bet sašķiro tikai ap 10% vai nedaudz vairāk. Saskaņā ar Eiropas Parlamenta Padomes Direktīvas 2008/98/EK prasībām Latvijai jau tuvāko sešu gadu laikā, līdz 2025. gadam, jānodrošina vismaz 50% mājsaimniecību radīto atkritumu dalīta vākšana, sagatavošana otrreizējai izmantošanai un pārstrādāšanai. Bez apjomīgām investīcijām Rīgas atkritumu apsaimniekošanas infrastruktūras sakārtošanā un sabiedrības izglītošanā šis mērķis Latvijā nebūs sasniedzams. Iespējamās Eiropas finanšu sankcijas šādā gadījumā var būt ļoti apjomīgas.
“Ir paveikts milzīgs darbs, lai izvēlētos piemērotāko modeli sistēmas sakārtošanai. Visos citos mūsu analizētajos scenārijos maksa rīdziniekiem būtu augstāka, mazinātos konkurence vai veidotos citi riski,” atzīst Evija Piņķe. Iespējamo risinājumu izvērtējumā iesaistījās gan pētnieki, gan VARAM, Finanšu ministrijas, Centrālās finanšu un līgumu aģentūras un citu institūciju eksperti. Iespējamās alternatīvas saskaņā ar Atkritumu apsaimniekošanas likumu bija publisks iepirkums uz 5-7 gadiem, kas būtiski sadārdzinātu tarifu rīdziniekiem, un pašvaldības uzņēmuma veidošana pakalpojuma sniegšanai, ko iepriekš kritizējusi gan VARAM, gan Konkurences padome.
Izsludinātajā konkursā publiskās-privātās partnerības izveidei par uzvarētāju atzīta divu atkritumu apsaimniekotāju – SIA “Clean R” un SIA “Eco Baltia vide” dalībai konkursā izveidotā SIA “CREB Rīga”. Publiskā-privātā partnerība uz 20 gadiem tika atzīta par labāko risinājumu Rīgas atkritumu saimniecības modernizācijai, ņemot vērā nepieciešamo investīciju apjomu, kas jau dažu pirmo gadu laikā ir 27 miljoni eiro, bet projektā kopumā – ap 100 miljoni eiro.
Projekta ietvaros tiks veikta:
Sadzīves atkritumu dalītās savākšanas punktu ierīkošana, nodrošinot ap 2500 punktu un to pieejamību iedzīvotājiem;
12 šķiroto atkritumu savākšanas laukumu ierīkošana;
Transportlīdzekļu parka nomaiņa un regulāra atjaunošana, nodrošinot, ka visā līguma darbības laikā tiek izmantoti transportlīdzekļi, kas nav vecāki par 8 gadiem, tādējādi samazinot CO2 izmešu daudzumu;
Pazemes tipa konteineru uzstādīšana Vecrīgā un tās apkārtnē;
Nojumju uzstādīšana konteineru novietnēs, kur ir vismaz 3 konteineri;
Iedzīvotāju informēšana un izglītošana par atkritumu šķirošanas principiem un ieguvumiem.
Atšķirībā no esošās situācijas, kad dažādos Rīgas mikrorajonos cenas būtiski atšķiras, pēc izmaiņām visiem pilsētas iedzīvotājiem 20 gadu periodā tiks nodrošināts vienots pakalpojums ar vienotu tarifu, neatkarīgi no pilsētas rajona, attāluma līdz poligonam u.c. faktoriem. Ņemot vērā valsts plānoto dabas resursu nodokļa (DRN) ikgadējo pieaugumu, iepirkums ar atkritumu šķirošanas infrastruktūras paplašināšanu sniedz iespēju arī amortizēt straujāku cenu kāpumu iedzīvotājiem, jo par šķiroto atkritumu apkalpošanu nebūs jāmaksā.
Atbilstoši publiskās-privātās partnerības procesam, konkursa uzvarētājs veidos kopuzņēmumu ar SIA “Getliņi EKO”, lai nodrošinātu Rīgas sadzīves atkritumu apsaimniekošanu un investīcijas turpmākos 20 gadus.
““Getliņi EKO” galvenā funkcija šajā procesā būs uzraudzība un kontrole. Tā kā pārzinām nozares specifiku un darbību, mēs sekosim tam, vai visi līguma punkti tiek pildīti kvalitatīvi un laikā, vai investīcijas notiek atbilstoši plānotajam, vai privātais partneris pilda savas saistības,” komentē Imants Stirāns, SIA “Geltiņi EKO” valdes priekšsēdētājs.
Konkursa uzvarētāja piedāvājums paredz, ka nešķiroto sadzīves atkritumu apsaimniekošanas pakalpojuma cena, uzsākot pakalpojuma sniegšanu būs 17,38 EUR/m3 (bez PVN), savukārt vidējā pakalpojuma cena 20 gadu periodā būs 20,38 EUR/m3 (bez PVN), kas ilgtermiņā nodrošina izdevīgu un prognozējamu cenu Rīgas iedzīvotājiem. Turklāt iedzīvotājiem tiks nodrošinātas ērtas sadzīves atkritumu šķirošanas iespējas, kas ļaus būtiski samazināt nododamo nešķiroto atkritumu apjomu. Piedāvātā pakalpojuma cena jau šobrīd ir zemāka nekā virknē Latvijas novadu un pilsētu. Cenas izmaiņas līguma darbības laikā ir iespējamas vien dažos, stingri reglamentētos gadījumos, ko izraisa no piegādātāja neatkarīgi apstākļi – mainās nodokļu likmes, t.sk. DRN likme, PVN likme, atkritumu noglabāšanas tarifs poligonos, mainās degvielas cenas, atbilstoši valsts inflācijas koeficientam, notiek būtiskas izmaiņas normatīvajos aktos, kas maina pakalpojuma sniedzēja pienākumus.
“Nevajadzētu ļauties ilūzijai, ka nešķiroto atkritumu apsaimniekošana Eiropā kļūs lētāka – dabas resursu nodoklis tikai pieaugs, un tas nav atkarīgs no apsaimniekotājiem, tā ir Eiropas politika, domājot par vidi un ilgtspēju nākotnē. Ir skaidrs, ka mūsu sabiedrības saražoto sadzīves atkritumu apjoms ir milzīgs, vienīgais risinājums ir šķirot un nodrošināt materiālu pārstrādi,” norāda SIA “Clean R” padomes priekšsēdētājs Guntars Kokorevičs.
“Atkritumu šķirošana ļauj samazināt maksas sadzīves atkritumu apjomu aptuveni par 20%, ieviešot bioatkritumu šķirošanu – vēl par 20-30%, tāpēc faktiski rīdziniekiem, rīkojoties atbildīgi pret vidi, būs iespēja ietaupīt, radot mazāku nešķiroto atkritumu apjomu. Par to esam pārliecinājušies šķirošanas pilotprojektos Rīgā un Liepājā. Šķirotos atkritumus iedzīvotāji nodod bez maksas,” atgādina Guntars Levics, SIA “Clean R” valdes loceklis un SIA “CREB Rīga” valdes priekšsēdētājs.
Jānis Aizbalts, SIA “Eco Baltia vide” valdes priekšsēdētājs: “Ņemot vērā ilgstoši nerisināto situāciju ar mūsdienīgas atkritumu apsaimniekošanas un šķirošanas sistēmas izveidi Latvijas galvaspilsētā, kur dzīvo trešdaļa visu Latvijas iedzīvotāju, šis ir nozīmīgs solis, lai Rīgā izveidotu mūsdienīgu, kvalitatīvu un efektīvu atkritumu apsaimniekošanas sistēmu, samazinot arī to atkritumu apjomu, kas šobrīd tiek apglabāti poligonā. Mēs kopā ar Rīgas domi, “Getliņi EKO” un partneriem strādāsim pie tā, lai pārejas posms iedzīvotājiem un uzņēmumiem būtu iespējami raitāks, mierīgāks un radītu jaunas iespējas atkritumu apsaimniekošanā un šķirošanā.”
Lielākās investīcijas Rīgas atkritumu apsaimniekošanas sistēmā paredzētas jau tuvāko divu gadu laikā. Visas investīcijas dalītās atkritumu vākšanas sistēmas izveidei 27 miljonu eiro apmērā jāīsteno tuvāko septiņu gadu periodā. Kopējās investīcijas visā projekta darbības laikā, tostarp auto un konteineru parka regulārā atjaunošanā, saskaņā ar līgumu veido aptuveni 100 miljonus eiro.
Iedzīvotāju ieguvumi sistēmas modernizācijas rezultātā būs tīrāka vide, mazāks piesārņojums, labāk organizēts pakalpojums – līdz ar to iespējas ērtāk šķirot un būtiski samazināt savu maksas sadzīves atkritumu apjomu.
2018. gada 31. jūlijā SIA “Getliņi EKO” kā publiskais partneris sāka koncesijas procedūru privātā partnera izvēlei Rīgas pilsētas sadzīves atkritumu apsaimniekošanai publiskās-privātās partnerības ietvaros. Rīgas pilsēta deleģēja pašvaldības uzņēmumu SIA “Getliņi EKO” šī procesa virzīšanai. Pirmā kārta koncesijas procedūras “Privātā partnera izvēle Rīgas SAAS nodrošināšanai” noritēja, lai atlasītu pretendentus konkursa otrajai kārtai. Procedūras 2. kārtā pretendenti iesniedza savu finansiālo un saimniecisko piedāvājumu.
SIA “Getliņi EKO” ir uzņēmums, kas nodarbojas ar Baltijas lielākā atkritumu poligona “Getliņi” apsaimniekošanu Rīgas rajonā, Stopiņu novadā un īsteno lielāko vides aizsardzības projektu Baltijas valstīs. Vairāku gadu garumā poligonā “Getliņi” veiktās investīcijas atkritumu apsaimniekošanā un elektroenerģijas ražošanā ir apliecinājušas savu efektivitāti, finansiālo atdevi un labvēlīgu ietekmi uz vides saudzēšanu.
Sadzīves atkritumu pakalpojumu sniedzēji SIA “Clean R” un SIA “Eco Baltia vide” dalībai konkursā par publisko privāto partnerību izveidojuši sabiedrību ar ierobežotu atbildību “CREB Rīga”. Abiem apsaimniekotājiem ir ilgstoša pieredze, organizējot un piedāvājot atkritumu apsaimniekošanas pakalpojumus juridiskām un fiziskām personām gan Rīgā, gan Latvijas reģionos. Apvienojumā ar būtiskām investīcijām pakalpojuma infrastruktūrā Rīgā šī pieredze ļaus nodrošināt kvalitatīvu ilgtermiņa pakalpojumu pilsētā. Abi uzņēmumi jau šobrīd nodrošina 88 % Rīgas atkritumu apsaimniekošanu.
Linda Vītola—Barānova | 29633631 | linda@jazz-com.com
Kaspars Līcītis | 2966 0003 | kaspars.licitis@cleanr.lv
Daiga Buča | 26588715 | daiga.buca@ecobaltia.lv
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Klientu apkalpošanas centrs 23. septembrī apmeklētājiem būs slēgts (Brīvības gatvē 289)
Informējam, ka 23. septembrī SIA “Eco Baltia vide” klientu apkalpošanas centrs Brīvības gatvē 289 būs slēgts un nebūs pieejams apmklētājiem. Aicinām pakalpojumus 23. septembrī  pieteikt elektroniski šeit, vai sazināties, zvanot pa tel. 8717 vai rakstot […]
Piejūras reģionos paplašinās tekstila šķirošanas iespējas
Palielinoties sabiedrības izpratnei par atkritumu šķirošanu un pieprasījumam pēc tekstila dalītās vākšanas konteineriem, vides apsaimniekošanas uzņēmums SIA “Eco Baltia vide” un Latvijas Zaļais punkts sadarbībā ar SIA “Atkritumu apsaimniekošanas sabiedrība “Piejūra”” paplašina tekstila šķirošanas iespējas […]
Kampaņā “Elektrotehnikas šķirošanās tūre” pārstrādei nodotas 237 tonnas elektroiekārtu
Vairāk nekā piektā daļa Latvijas iedzīvotāju nevajadzīgās elektroierīces izmet sadzīves atkritumos,* kur, pēcāk nonākot atkritumu poligonos, tās kļūst par draudu videi.  Lai veicinātu iedzīvotāju interesi par atbildīgu elektrotehnikas šķirošanu un skaidrotu savu laiku nokalpojušo iekārtu […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.